CELEX: 32014R1338
Language: hr
Date: 2014-12-16 00:00:00
Title: Provedbena uredba Komisije (EU) br. 1338/2014 оd 16. prosinca 2014. o izmjeni Provedbene uredbe (EU) br. 439/2011 u pogledu produljenja odstupanja od Uredbe (EEZ) br. 2454/93 u vezi s određenjem pojma proizvoda s podrijetlom koji se koristi za potrebe sustava općih carinskih povlastica kako bi se u obzir uzela specifična situacija u Kabo Verdeu u pogledu izvoza određenih proizvoda ribarstva u Europsku uniju

17.12.2014   
            
            
               HR
            
            
               Službeni list Europske unije
            
            
               L 360/17
            
         PROVEDBENA UREDBA KOMISIJE (EU) br. 1338/2014
   оd 16. prosinca 2014.
   o izmjeni Provedbene uredbe (EU) br. 439/2011 u pogledu produljenja odstupanja od Uredbe (EEZ) br. 2454/93 u vezi s određenjem pojma proizvoda s podrijetlom koji se koristi za potrebe sustava općih carinskih povlastica kako bi se u obzir uzela specifična situacija u Kabo Verdeu u pogledu izvoza određenih proizvoda ribarstva u Europsku uniju
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice (1), a posebno njezin članak 247.,
   uzimajući u obzir Uredbu Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (2), a posebno njezin članak 89. stavak 1. točku (b),
   budući da:
   
               (1)
            
            
               Uredbom Komisije (EZ) br. 815/2008 (3) Kabo Verdeu odobreno je odstupanje od pravila o podrijetlu koja su utvrđena Uredbom (EEZ) br. 2454/93. Provedbenom Uredbom (EU) br. 439/2011 (4) Komisija je Kabo Verdeu odobrila novo odstupanje od tih pravila podrijetla. Posljednje odstupanje istječe 31. prosinca 2014.
            
         
               (2)
            
            
               Dopisom od 4. lipnja 2014. Kabo Verde dostavio je zahtjev za produženje tog odstupanja na neodređeno vremensko razdoblje od 1. siječnja 2015. do isteka Protokola (koji će biti objavljen) između Europske unije i Republike Kabo Verdea kojim se utvrđuju ribolovne mogućnosti i financijski doprinos predviđen Sporazumom o partnerstvu u ribarstvu između dviju strana koji je trenutačno na snazi ili do datuma početka primjene pravila o podrijetlu u okviru budućeg sporazuma o gospodarskom partnerstvu između Unije i Gospodarske zajednice zapadnoafričkih država, ovisno o tome što nastupi kasnije. Taj se zahtjev odnosi na godišnju količinu od 2 500 tona za pripremljene ili konzervirane filete skuše i 875 tona za pripremljene ili konzervirane filete frigate tune ili frigate skuše.
            
         
               (3)
            
            
               Od 2008. ukupne godišnje količine koje su odobrene Kabo Verdeu na temelju odstupanja pridonijele su u znatnoj mjeri poboljšanju stanja u sektoru prerade ribe u Kabo Verdeu. Te su količine u određenoj mjeri pridonijele i ponovnom oživljavanju flote Kabo Verdea za mali ribolov, što je od izrazite važnosti za tu državu. Međutim, kako bi se u potpunosti oživjela ribolovna flota Kabo Verdea do predviđene razine, potrebno je industriji za preradu ribe u Kabo Verdeu nastaviti pružati dovoljno sirovina s podrijetlom.
            
         
               (4)
            
            
               Zahtjev pokazuje da bi se bez tog odstupanja izrazito negativno utjecalo na sposobnost industrije za preradu ribe Kabo Verdea da nastavi izvoziti u Uniju, što bi moglo pogoršati daljnji razvoj ribolovne flote Kabo Verdea za mali pelagijski ribolov.
            
         
               (5)
            
            
               Potrebno je dodatno vrijeme kako bi se konsolidirali rezultati koje je Kabo Verde već postigao u svojim naporima da ponovno oživi lokalnu ribolovnu flotu. Odstupanje bi Kabo Verdeu trebalo omogućiti dovoljno vremena da se pripremi za usklađivanje s pravilima za stjecanje povlaštenog podrijetla.
            
         
               (6)
            
            
               Uzimajući u obzir privremenu prirodu odobrenih odstupanja u pogledu određenja pojma proizvoda s podrijetlom, nije moguće odobriti odstupanje na neodređeno vremensko razdoblje kako je Kabo Verde zatražio. Umjesto toga, odstupanje bi se trebalo odobriti na razdoblje od dvije godine u pogledu godišnjih količina od 2 500 tona za pripremljene ili konzervirane filete skuše i 875 tona za pripremljene ili konzervirane filete frigate tune ili frigate skuše, kako bi se Kabo Verdeu omogućilo da postigne usklađenost s pravilima.
            
         
               (7)
            
            
               Provedbenu uredbu (EU) br. 439/2011 potrebno je u skladu s time izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Provedbena uredba (EU) br. 439/2011 mijenja se kako slijedi:
   
               1.
            
            
               Članak 2. zamjenjuje se sljedećim:
               „Članak 2.
               Odstupanje predviđeno člankom 1. primjenjuje se na proizvode izvezene iz Kabo Verdea koji su prijavljeni za puštanje u slobodni promet u Uniji ako su ispunjeni uvjeti iz članka 74. Uredbe (EEZ) br. 2454/93, tijekom razdoblja od 1. siječnja 2011. do 31. prosinca 2011., 1. siječnja 2012. do 31. prosinca 2012., 1. siječnja 2013. do 31. prosinca 2013., 1. siječnja 2014. do 31. prosinca 2014., 1. siječnja 2015. do 31. prosinca 2015. i 1. siječnja 2016. do 31. prosinca 2016., do količina navedenih u Prilogu.”
            
         
               2.
            
            
               Prilog se zamjenjuje tekstom iz Priloga ovoj Uredbi.
            
         Članak 2.
   1.   Ova Uredba stupa na snagu trećeg dana od dana objave u Službenom listu Europske unije.
   2.   Primjenjuje se od 1. siječnja 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 302, 19.10.1992., str. 1.
   
   
      (2)  SL L 253, 11.10.1993., str. 1.
   
   
      (3)  Uredba Komisije (EZ) br. 815/2008 od 14. kolovoza 2008. o odstupanju od Uredbe (EEZ) br. 2454/93 u vezi s određenjem pojma proizvoda s podrijetlom koji se koristi za potrebe sustava općih carinskih povlastica kako bi se u obzir uzela specifična situacija u Kabo Verdeu u pogledu izvoza određenih proizvoda ribarstva u Zajednicu. (SL L 220, 15.8.2008., str. 11.).
   
      (4)  Provedbena uredba Komisije (EU) br. 439/2011 od 6. svibnja 2011. o odstupanju od Uredbe (EEZ) br. 2454/93 u vezi s određenjem pojma proizvoda s podrijetlom koji se koristi za potrebe sustava općih carinskih povlastica kako bi se u obzir uzela specifična situacija u Kabo Verdeu u pogledu izvoza određenih proizvoda ribarstva u Europsku uniju (SL L 119, 7.5.2011., str. 1.).
   
      PRILOG
      
                  Redni broj
               
               
                  Oznaka KN
               
               
                   
               
               
                  Opis proizvoda
               
               
                  Razdoblja
               
               
                  Količina (izražena u tonama neto težine)
               
            
                  09.1647
               
               
                  1604 15 11
                  ex 1604 19 97
               
               
                   
               
               
                  Pripremljeni ili konzervirani fileti skuše (Scomber scombrus, Scomber japonicus, Scomber colias)
               
               
                  1.1.2011. do 31.12.2011.
                  1.1.2012. do 31.12.2012.
                  1.1.2013. do 31.12.2013.
                  1.1.2014. do 31.12.2014.
                  1.1.2015. do 31.12.2015.
                  1.1.2016. do 31.12.2016.
               
               
                  2 500
                  2 500
                  2 500
                  2 500
                  2 500
                  2 500
               
            
                  09.1648
               
               
                  ex 1604 19 97
               
               
                   
               
               
                  Pripremljeni ili konzervirani fileti frigate tune ili frigate skuše (Auxis thazard, Auxis rochei)
               
               
                  1.1.2011. do 31.12.2011.
                  1.1.2012. do 31.12.2012.
                  1.1.2013. do 31.12.2013.
                  1.1.2014. do 31.12.2014.
                  1.1.2015. do 31.12.2015.
                  1.1.2016. do 31.12.2016.
               
               
                  875
                  875
                  875
                  875
                  875
                  875